Document ID: /roh_data/filtered/fineweb-2-filterrobots_roh.jsonl.gz/44403

Malgrà tut l'agid da chantun e Confederaziun en connex cun il coronavirus vegnia a dar interpresas che sajan pertutgadas pli ferm. Perquai duain talas interpresas pitschnas pudair profitar da questas contribuziuns à fond perdu.
Tgi survegn ils daners?
La regenza ha fixà reglas per reparter ils 10 milliuns francs:
- L'interpresa sto avair la sedia en il Grischun
- Ella dastga far ina svieuta annuala da maximalmain 2,5 milliuns francs
- La contribuziun maximala pro interpresa è limitada sin 30'000 francs
- In'interpresa sto render vardaivel, pertge ch'ella è pertutgada spezialmain fitg da la crisa da corona.
Gia ussa sustegnan chantun e Confederaziun l'economia durant la crisa cun per exempel indemnisaziuns per lavur curta, indemnisaziuns da la perdita da gudogn ed agids da liquiditad.